Ing sajumênêng dalêm Ingkang Sinuhun Mangkurat ing Mataram, ingkang sumare ing Têgal arum, wontên abdi dalêm dhalang ringgit purwa nama Anjangmas, asli saking Kêdhu, karsa dalêm lajêng mangun wêwangunanipun kagungan dalêm ringgit purwa, amêwahi wandanipun Bima babon saking Bima Kêdhu, kanamakakên wônda lindhupanon, saha amêwahi wandanipun Arjuna, kanyut, Arjuna ênèm wandanipun pangawe, Gathutkaca wandanipun guntur, Banuwati wônda berok, saha saking kaparênging karsa dalêm, ing pundi